**Ministru kabineta noteikumu projekta „Lēmumu par rezerves zemes fondā ieskaitīto zemes gabalu un zemes gabalu, kas nav izmantoti īpašuma tiesību atjaunošanai, piederību vai piekritību pieņemšanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumi „Lēmumu par rezerves zemes fondā ieskaitīto zemes gabalu un zemes gabalu, kas nav izmantoti īpašuma tiesību atjaunošanai, piederību vai piekritību pieņemšanas kārtība” (turpmāk – noteikumu projekts) ir izstrādāti, pamatojoties uz Zemes pārvaldības likuma 13.panta pirmās daļas 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemes pārvaldības likuma 17.panta ceturtā daļa nosaka, ka līdz Ministru kabineta rīkojuma par zemes reformas pabeigšanu attiecīgās vietējās pašvaldības administratīvajā teritorijā vai novada pašvaldības teritoriālajā vienībā izdošanai Ministru kabinets var izdot Ministru kabineta rīkojumu par rezerves zemes fondā ieskaitītās zemes piederību vai piekritību valstij (turpmāk – Ministru kabineta rīkojums par zemes piekritību) un vietējās pašvaldības dome var pieņemt lēmumu par rezerves zemes fondā ieskaitītās zemes piederību vai piekritību pašvaldībai (turpmāk – pašvaldības lēmums par zemes piekritību pašvaldībai). Savukārt pēc Ministru kabineta rīkojuma par zemes reformas pabeigšanu attiecīgās vietējās pašvaldības administratīvajā teritorijā vai visās novada pašvaldības teritoriālā iedalījuma vienībās (turpmāk – Ministru kabineta rīkojums par zemes reformas pabeigšanu) izdošanas valstij un vietējām pašvaldībām piederošo un piekrītošo zemi Ministru kabineta noteiktā kārtībā ministrijām un vietējām pašvaldībām jāizvērtē divu gadu laikā atbilstoši Zemes pārvaldības likuma 17.panta piektajai daļai. Zemes izvērtēšana sevī ietver:1) zemes piederības vai piekritības pamatotības izvērtēšana;2) vienošanās par zemes piederību vai piekritību panākšana starp ieinteresētajām institūcijām;3) Ministru kabineta rīkojuma par zemes piekritību projekta sagatavošanu un pašvaldības lēmuma par zemes piekritību pašvaldībai pieņemšana.Pēc Ministru kabineta rīkojuma par zemes piekritību vai pašvaldības lēmuma par zemes piekritību pašvaldībai pieņemšanas ministrijām un pašvaldībām mēneša laikā jāierosina kadastra datu aktualizācija Nekustamā īpašuma valsts kadastra informācijas sistēmā (turpmāk – Kadastra informācijas sistēma). Līdz ar to rezerves zemes fondā ieskaitītās un īpašuma tiesību atjaunošanai neizmantotās zemes (turpmāk – zeme) izvērtēšana divu gadu ietvaros uzskatāma par pabeigtu pēc Ministru kabineta rīkojuma par zemes piekritību valstij projekta sagatavošanas vai pašvaldības lēmuma par zemes piekritību pašvaldībai izdošanas. Lai noteikumu projektā noteiktā zemes izvērtēšanas kārtība būtu vieglāk uztverama, Valsts zemes dienests (turpmāk – Dienests) savā tīmekļa vietnē publiskos zemes izvērtēšanas shēmu.Tā kā zemes reforma dažādās administratīvajās teritorijās tiek pabeigta atšķirīgos termiņos, t.i., pēc pašvaldības ierosinājuma un Ministru kabineta rīkojuma par zemes reformas pabeigšanu izdošanas visās pašvaldības administratīvās teritorijas vienībās (pilsētās un lauku apvidos), tad praksē ir izveidojusies situācija, kad vairāk kā pusei pašvaldību administratīvajās teritorijās (81% pašvaldībās) Ministru kabineta rīkojumi par zemes reformas pabeigšanu jau ir izdoti, taču daļai pašvaldību administratīvajās teritorijās (19 % pašvaldībās) tie varētu tikt izdoti pēc šo noteikumu spēkā stāšanās dienas. Ņemot vērā to, ka zemes izvērtēšanas un lēmumu pieņemšanas kārtību noteiks noteikumu projekts, kā arī atšķirīgos zemes reformas pabeigšanas termiņus pašvaldību administratīvajās teritorijās, dažādās pašvaldībās veidojas atšķirīgi zemes izvērtēšanas un attiecīgu lēmumu pieņemšanas laiki. Lai ievērotu Zemes pārvaldības likumā zemes izvērtēšanai noteikto laiku attiecībā uz visām pašvaldību administratīvajām teritorijām, noteikumu projektā noteikti atšķirīgi termiņi izvērtēšanas procesam attiecībā uz tām pašvaldībām, kurās Ministru kabineta rīkojumi par zemes reformas pabeigšanu jau ir izdoti līdz šo noteikumu spēkā stāšanās brīdim un tām pašvaldībām, kurām tie tiks izdoti pēc šo noteikumu spēkā stāšanās dienas, nodrošinot, ka attiecībā uz katru pašvaldības administratīvo teritoriju Zemes pārvaldības likumā noteiktais izvērtēšanas termiņš tiek skaitīts, ievērojot zemes reformas pabeigšanas brīdi. Piemēram, tā kā Ministru kabineta rīkojums Nr.43 „Par zemes reformas pabeigšanu Ludzas novada Ludzas pilsētā” (prot. Nr.5 34.§) izdots 2015.gada 28.janvārī, savukārt Ministru kabineta rīkojums Nr.532 „Par zemes reformas pabeigšanu Ludzas novada lauku apvidū” izdots 2015.gada 9.septembrī, tad zemes izvērtēšana par Ludzas novada teritoriju jāveic līdz 2017.gada 9.septembrim.Skaitījumu noteikumu projektā noteiktajām izvērtēšanas darbībām sāk no gala termiņa – 2017.gada 9.septembra:1) termiņš ministrijām izvērtēšanai un atzīmes izdarīšanai sarakstā (noteikumu projekta 5.punkts) līdz 2017.gada 9.februārim;2) termiņš pašvaldībai izvērtēšanai un informācijas apkopošanai (noteikumu projekta 7.1.apakšpunkts) līdz 2017.gada 9.aprīlim;3) termiņš pašvaldībai izvērtēšanai un lēmuma pieņemšanai bezstrīdus gadījumā (noteikumu projekta 7.2.apakšpunkts) līdz 2017.gada 9.jūlijam;4) termiņš ministrijai Ministru kabineta rīkojuma projekta sagatavošanai bezstrīdus gadījumā (noteikumu projekta 8.2.apakšpunkts) līdz 2017.gada 9.augustam;5) termiņš vienošanās panākšanai par piekritību strīda gadījumā un rīkojuma projekta sagatavošanai vai pašvaldības lēmuma pieņemšanai (noteikumu projekta 8.3.apakšpunkts) līdz 2017.gada 9.septembrim.Zemes pārvaldības likuma pārejas noteikumu 7.punkts nosaka, ja zemes reforma vietējās pašvaldības administratīvajā teritorijā pabeigta līdz šā likuma spēkā stāšanās dienai, valstij un vietējai pašvaldībai piederošo un piekrītošo zemi attiecīgās pašvaldības administratīvajā teritorijā nosaka līdz 2018.gada 1.februārim. Tomēr nav tādas vietējās pašvaldības administratīvās teritorijas, uz kuru būtu attiecināma minētā tiesību norma. Saskaņā ar Administratīvo teritoriju un apdzīvoto vietu likuma 1.pantu administratīvā teritorija ir Latvijas teritoriālā iedalījuma vienība, kurā pašvaldība savas kompetences ietvaros realizē pārvaldi. Atbilstoši minētā likuma 4.panta 2. un 3.punktam Latvijas Republikas administratīvās teritorijas iedalās republikas pilsētās (Administratīvo teritoriju un apdzīvoto vietu likuma 1.pielikums) un novados (Administratīvo teritoriju un apdzīvoto vietu likuma 2.pielikums), kurus saskaņā ar Administratīvo teritoriju un apdzīvoto vietu likuma 8.panta pirmo daļu iedala novada pilsētās un pagastos. Līdz Zemes pārvaldības likuma spēkā stāšanās dienai – 2015.gada 1.janvārim pieņemts tikai viens Ministru kabineta rīkojums par zemes reformas pabeigšanu, t.i., Ministru kabineta 2014.gada 25.novembra rīkojums Nr.675 „Par zemes reformas pabeigšanu Olaines novada Olaines pilsētā”, savukārt Ministru kabineta rīkojums par zemes reformas pabeigšanu attiecībā uz Olaines novada lauku teritoriju (Olaines pagasta) pieņemts 2015.gada 9.septembrī (Ministru kabineta 2015.gada 9.septembra rīkojums Nr.518 „Par zemes reformas pabeigšanu Olaines novada lauku apvidū”). No minētā izriet, ka zemes reforma Olaines novada teritorijā pabeigta 2015.gada 9.septembrī, nevis līdz Zemes pārvaldības likuma spēkā stāšanās dienai – 2015.gada 1.janvārim.Lai nodrošinātu datu par zemi pieejamību, Dienests tos publisko savā tīmekļa vietnē līdz ar katra Ministru kabineta rīkojuma par zemes reformas pabeigšanu izdošanas vēl pirms šī noteikumu projekta spēkā stāšanās dienas, par ko ir informējis gan attiecīgās pašvaldības, gan ministrijas. Pēc noteikumu projekta spēkā stāšanās par iepriekš minēto datu pieejamību Dienesta tīmekļa vietnē Dienests informēs ministrijas un pašvaldības, nosūtot informāciju uz ministriju un pašvaldību oficiālo elektronisko adresi. Minēto datu par zemi pieejamības nodrošināšanu pēc noteikumu projekta spēkā stāšanās paredz arī noteikumu projekta 3.punkts, kas nosaka Dienestam pienākumu piecu darbdienu laikā savā tīmekļa vietnē par katru administratīvo teritoriju lejupielādei publiskot Kadastra informācijas sistēmā reģistrētos datus par rezerves zemes fondā ieskaitītām zemes vienībām un zemes vienībām, kas nav izmantotas īpašuma tiesību atjaunošanai, tai skaitā par tādām kopīpašuma domājamām daļām, kurām Kadastra informācijas sistēmā nav reģistrēts nekustamā īpašuma īpašnieks, tiesiskais valdītājs vai zemes lietotājs. Atbilstoši Kadastra informācijas sistēmas datiem uz 2016.gada 22.janvāri rezerves zemes fondā ieskaitītas 20 376 zemes vienības ar kopējo platību 23 568,11 ha, no kurām lauku apvidus teritorijā ieskaitītas 13 573 zemes vienības 20 434,93 ha platībā, bet pilsētās – 6 803 zemes vienības 3 133,19 ha platībā. Attiecīgi īpašuma tiesību atjaunošanai neizmantoto zemes vienību skaits kopā valstī sastāda 5 036 zemes vienības 9 580,30 ha platībā, no kurām lauku apvidus teritorijā – 3 485 zemes vienības 8 463,45 ha platībā, pilsētās – 1 551 zemes vienības 1 116,85 ha platībā. Savukārt kopējais zemes vienību skaits, kurām kopīpašumā esošajām domājamām daļām nav noteikta piederība vai piekritība, sastāda 605 zemes vienības ar kopējo platību 678,02 ha, no kurām lauku apvidus teritorijā – 156 zemes vienības 564,67 ha platībā, pilsētās – 449 zemes vienības 113,35 ha platībā.Lai mazinātu ministriju un pašvaldību starpā strīdus par zemes piekritību un piederību, noteikumu projekta 5.1.apakšpunkts paredz, ka ministrijas un pašvaldības zemes piekritību vai piederību nosaka atbilstoši likumam „Par valsts un pašvaldību zemes īpašuma tiesībām un to nostiprināšanu zemesgrāmatās” (turpmāk – Nostiprināšanas likums), kas tiešā veidā nosaka zemes piederības un piekritības sadalījumu valsts un pašvaldību starpā. Noteikumu projekta 5.1.apkšpunktā minētie termini „piekrīt un pieder” lietoti atbilstoši Nostiprināšanas likumā lietotajiem terminiem, kura kontekstā ar terminu „zeme pieder valstij” saprotama zeme, kura piederēja valstij līdz 1940.gada 21.jūlijam.Ņemot vērā iepriekš minēto par zemes izvērtēšanas termiņiem, kā arī zemes izvērtēšanas procesa pārskatāmību un rezultātu:1. Noteikumu projekta 5.punktā noteikts, ka pēc Kadastra informācijas sistēmā par zemi reģistrēto datu publiskošanas Dienesta tīmekļa vietnē (turpmāk – saraksts) ministrijas astoņu mēnešu laikā vai ne vēlāk kā septiņus mēnešus pirms Zemes pārvaldības likumā noteiktā divu gadu termiņa izbeigšanās pabeidz izvērtēt, kuras sarakstā norādītās zemes vienības piekrīt vai pieder valstij un būtu ierakstāmas zemesgrāmatā uz valsts vārda attiecīgās ministrijas personā atbilstoši Nostiprināšanas likumam, izdara sarakstā pie attiecīgās zemes vienības atzīmi par ministriju un nosūta šo sarakstu (turpmāk – valsts zemes saraksts) vai informāciju, ka sarakstā nav valstij piekritīgā zeme attiecīgās ministrijas personā, pašvaldībai.

2. Ja ministrijai sarakstā norādītā zemes vienība piekrīt vai pieder saskaņā ar Nostiprināšanas likuma normām un ministrijas rīcībā ir attiecīgai ministrijai adresēta pašvaldības sniegta informācija par to, ka sarakstā norādītās zemes vienības piekrīt vai pieder valstij, tās var uzsākt gatavot Ministru kabineta rīkojumu par zemes piekritību projektus pirms noteikumu projekta 5.punktā noteiktā zemes piekritības vai piederības izvērtēšanas beigām un izdara par to sarakstā atzīmi. Lai nodrošinātu korektu datu aktualizāciju Kadastra informācijas sistēmā un tālākās darbības nekustamā īpašuma ierakstīšanai zemesgrāmatā, rīkojuma projektā par zemes vienību norādāma šāda informācija: 1. zemes vienības atrašanās vietas administratīvās teritorijas nosaukums;
2. zemes vienības kadastra apzīmējums;
3. zemes vienības platība atbilstoši Kadastra informācijas sistēmas datiem, ietverot norādi, ka, veicot zemes vienības kadastrālo uzmērīšanu, zemes vienības platība var tikt precizēta.

Ja par zemes vienību bijušas ieinteresētas vairākas institūcijas un ir panākta vienošanās, tad ministrijai informācija par vienošanās gaitu un rezultātu, pierādošiem dokumentiem un citiem svarīgiem faktiem jānorāda rīkojuma projekta sākotnējās ietekmes novērtējuma ziņojuma (anotācijas) I sadaļā. Ja vienošanās ministriju starpā, vai ministriju un pašvaldību starpā netiks panākta, valstij piekritīgās zemes noteikšanā ieinteresētai ministrijai izskatīšanai Ministru kabinetā jāiesniedz informatīvā ziņojuma projekts. Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 76.punktu rīkojuma projektam pievienojami dokumenti, kas apliecina tiesību akta projektā regulējamo tiesisko attiecību likumību. Tā kā minētajā punktā nav noteikts, kādi dokumenti pievienojami, tad vienošanās par pievienojamiem dokumentiem panākama Ministru kabineta rīkojuma par zemes piekritību projekta saskaņošanas procesā, sniedzot atzinumu par izsludināto noteikumu projektu kopumā un tam pievienojamiem dokumentiem.3. Noteikumu projekta 7.1.apakšpunktā noteikts, ka divu mēnešu laikā vai ne vēlāk kā piecus mēnešus pirms Zemes pārvaldības likumā noteiktā divu gadu termiņa izbeigšanās pēc valsts zemes saraksta saņemšanas no visām ministrijām pašvaldības apkopo saņemto informāciju, izvērtē, vai valsts zemes sarakstā kā valstij piekritīgās vai piederīgās atzīmētās zemes vienības ir piekritīgas pašvaldībai, izdarot par to atzīmi valsts zemes sarakstā un nosūta papildināto valsts zemes sarakstu (turpmāk – pašvaldības izvērtētais saraksts) ministrijām un Dienestam. Noteikumu projektā lietotais termins „apkopot” ietver sevī darbības, kas saistītas ar viena valsts zemes saraksta izveidošanu, kurā kolonnās pie attiecīgās ministrijas pārnesta (pārkopēta) no katras ministrijas saņemtā informācija ar izdarītajām atzīmēm par zemes vienību piekritību valstij. Skaidrības nolūkos Dienests savā tīmekļa vietnē publiskos apkopotā valsts zemes saraksta un pašvaldības izvērtētā zemes saraksta paraugus. Saskaņā ar noteikumu projekta 3.punktu rezerves fondā ieskaitīto un īpašumtiesību atjaunošanai neizmantoto zemes vienību izvērtēšana sākas līdz ar zemes saraksta publiskošanu Dienesta tīmekļa vietnē. Ministrijas un pašvaldības datus par zemēm uzsāk izvērtēt vienlaicīgi. 4. Noteikumu projekta 8.1.apakšpunkts paredz, ka Dienests no pašvaldībām saņemtos apkopotos sarakstus publisko savā tīmekļa vietnē piecu darbdienu laikā.5. Vienlaikus pēc valsts zemes saraksta saņemšanas pašvaldības uzsāk izvērtēt, kuras no valsts zemes sarakstā norādītajām zemes vienībām, izņemot tās zemes vienības, kuras ministrijas atzīmējušas kā sev piekritīgas vai piederīgas, ir ierakstāmas zemesgrāmatā uz attiecīgās pašvaldības vārda. Noteikumu projekta 7.2. apakšpunkts paredz, ka minētā zemes izvērtēšana un pašvaldības lēmumu par zemes piekritību pašvaldībai pieņemšana veicama pēc valsts zemes saraksta saņemšanas piecu mēnešu laikā vai ne vēlāk kā divus mēnešus pirms Zemes pārvaldības likumā noteiktā divu gadu termiņa izbeigšanās. Ja sarakstā norādītā zemes vienība piekrīt vai pieder pašvaldībai atbilstoši Nostiprināšanas likumā noteiktajam un pašvaldības rīcībā ir ministriju sniegta informācija par to, ka sarakstā norādītās zemes vienības nepiekrīt vai nepieder valstij un tās nav ierakstāmas zemesgrāmatā ne uz vienas ministrijas vārda, pašvaldība var uzsākt gatavot lēmumu par zemes piekritību pašvaldībai pirms noteikumu projekta 5.2.apakšpunktā noteiktā valsts zemes saraksta saņemšanas.Lai nodrošinātu korektu datu aktualizāciju Kadastra informācijas sistēmā un tālākās darbības nekustamā īpašuma ierakstīšanai zemesgrāmatā, pašvaldības lēmumā par zemes piekritību pašvaldībai norādāma šāda informācija par zemes vienību:1. zemes vienības atrašanās vietas administratīvās teritorijas nosaukums;
2. zemes vienības kadastra apzīmējums;

3) zemes vienības platība atbilstoši Kadastra informācijas sistēmas datiem, ietverot norādi, ka, veicot zemes vienības kadastrālo uzmērīšanu, zemes vienības platība var tikt precizēta.Ja par zemes vienību bijušas ieinteresētas viena vai vairākas institūcijas, no vienas puses, un pašvaldība, no otras puses, tad informācija par vienošanās gaitu un rezultātu, pierādošiem dokumentiem un citiem svarīgiem faktiem pašvaldībai jānorāda tās lēmumā. 6. Lai nodrošinātu Ministru kabineta rīkojuma par zemes piekritību projekta virzību bez būtiskiem iebildumiem, noteikumu projekta 8.3.apakšpunktā paredzēts, ka ministrijas savstarpēji vai ar pašvaldību astoņu mēnešu laikā vai ne vēlāk kā līdz Zemes pārvaldības likumā noteiktā divu gadu termiņa izbeigšanās brīdim pēc pašvaldību izvērtētā saraksta saņemšanas vienojas par zemes vienības piekritību vai piederību, ja uz vienu un to pašu zemes vienību pretendē vairākas ministrijas vai uz vienu un to pašu zemes vienību pretendē viena vai vairākas ministrijas un pašvaldība. Savstarpēju sarunu gaitā, rīkojot sanāksmes, vienošanās procesā ministrijas un pašvaldība izvērtēs zemes piekritības vai piederības pamatojumu, piemēram, arhīva izziņā minēto informāciju, teritorijas plānojumā ietverto informāciju u.c., un vienosies par ministriju vai pašvaldību, kurai attiecīgā zemes vienība būtu piekritīga, savukārt vienošanās rezultātus savā tīmekļa vietnē publiskos Dienests. Rīcība nevienošanās gadījumā noteikta noteikumu projekta 10.punktā. Ja vienošanās nav panākta, valstij piekritīgās zemes noteikšanā ieinteresētā ministrija iesniedz izskatīšanai Ministru kabinetā informatīvo ziņojumu. Noteikumu projekta 10.punkts pieļauj iespēju, ka tiek sagatavots informatīvais ziņojums, kurā iekļauta apkopota informācija par vairākām zemes vienībām, par kuru piekritību nav panākta vienošanās, vai viens informatīvais ziņojums, kurā būtu informācija par visām šādām zemes vienībām attiecībā uz konkrēto ministriju, ievērojot noteikumu projektā noteiktos termiņus.7. Noteikumu projekta 8.2.apakšpunktā paredzēts, ka paralēli vienošanās procesam par iepriekš minētajām zemes vienībām ministrijas uzsāk Ministru kabineta rīkojuma par zemes piekritību projekta gatavošanu tām zemes vienībām, kuras sarakstā kā valstij piekritīgu vai piederīgu zemi norādījusi tikai viena ministrija un pašvaldība nav izdarījusi atzīmi par zemes vienības piekritību. 8. Lai atsevišķos gadījumos nekavētu pašvaldības teritorijas attīstību un svarīgu pašvaldības vai valsts projektu realizāciju, vai arī uz zemes esošo būvju īpašnieku (kopīpašnieku) Publiskas personas mantas atsavināšanas likuma 44.panta ceturtajā daļā garantētās pirmpirkuma tiesības uz valsts zemi proporcionāli viņu kopīpašuma daļām, gaidot līdz valsts un pašvaldības būs beigušas zemes izvērtēšanu un par to Dienesta tīmekļa vietnē būs publiski pieejama informācija, noteikumu projekta 12.punktā paredzēts, ka pašvaldības lēmumu par zemes piekritību pašvaldībai var pieņemt tūlīt pēc datu par zemi, t.sk. zemes domājamām daļām, publiskošanas Dienesta tīmekļa vietnē, ja sarakstā norādītā zemes vienība piekrīt vai pieder pašvaldībai saskaņā ar Nostiprināšanas likuma normām, un pašvaldības rīcībā ir visu ministriju sniegta informācija par to, ka sarakstā norādītā zemes vienība, t.sk. zemes vienības domājamā daļa, nepiekrīt vai nepieder valstij. Lai minētais nosacījums būtu attiecināms arī uz ministrijām, noteikumu projekta 13.punktā noteikts, ka arī ministrija var uzsākt gatavot Ministru kabineta rīkojumu par zemes piekritību projektus tūlīt pēc datu par zemi, t.sk. zemes domājamām daļām, publiskošanas Dienesta tīmekļa vietnē, ja sarakstā norādītā zemes vienība piekrīt vai pieder ministrijai saskaņā ar Nostiprināšanas likuma normām un ministrijas rīcībā ir attiecīgai ministrijai adresēta pašvaldības sniegta informācija par to, ka sarakstā norādītās zemes vienības piekrīt vai pieder valstij.9. Noteikumu projekta 14.punktā paredzēts, ka datu aktualizāciju Kadastra informācijas sistēmā par zemi mēneša laikā pēc Ministru kabineta rīkojuma par zemes piekritību izdošanas vai pašvaldības lēmuma par zemes piekritību pašvaldībai pieņemšanas attiecīgi par valstij piekritīgām vai piederīgām zemes vienībām ierosina attiecīgā ministrija, bet par pašvaldībām piekritīgajām zemes vienībām – pašvaldība. Datu aktualizācija Kadastra informācijas sistēmā ministrijām un pašvaldībām būs veicama par maksu, kas noteikta atbilstoši normatīvajiem aktiem, kas regulē Dienesta maksas pakalpojumu cenrādi.10. Lai nodrošinātu datu par zemi pieejamību un ministrijas un pašvaldības varētu uzsākt zemes piekritības vai piederības valstij vai piekritības pašvaldībai izvērtēšanu līdz noteikumu projektā iekļauto normu spēkā stāšanās brīdim, Dienests savā tīmekļa vietnē publisko sarakstus par tām pašvaldību administratīvajām teritorijām, par kurām Ministru kabineta rīkojums par zemes reformas pabeigšanu izdots līdz šo noteikumu spēkā stāšanās brīdim, tādējādi dodot iespēju ministrijām un pašvaldībām jau pirms noteikumu projektā iekļauto normu spēkā stāšanās uzsākt vērtēt zemes piekritību vai piederību. |
| 3. | Projekta izstrādē iesaistītās institūcijas | Tieslietu ministrija (Dienests). |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmēs ministrijas, vietējās pašvaldības un Dienestu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētās darbības ministrijas un pašvaldības veic atsevišķos konkrētos gadījumos jau šobrīd. Ņemot vērā to, ka noteikumu projekts tajā noteiktās darbības paredz veikt noteiktā laika posmā, zemes piekritības vai piederības izvērtēšana un Ministru kabineta rīkojuma par zemes piekritību valstij vai pašvaldības lēmuma par zemes piekritību pašvaldībai pieņemšana atsevišķām ministrijām un pašvaldībām radīs papildu administratīvo slogu. |
| 3. | Administratīvo izmaksu monetārs novērtējums | Noteikumu projekts paredz pienākumu Dienestam sniegt ministrijām un pašvaldībām nepieciešamo informāciju – datus par zemi – izvērtēšanai. Tāpat Dienesta pienākums ir publiskot Dienesta tīmekļa vietnē sarakstu, pašvaldību papildināto sarakstu un informāciju par to zemi, kurai nebūs noteikta piederība vai piekritība valstij vai pašvaldībai, tādējādi Dienestam tiek radītas administratīvās izmaksas.Atbilstoši paplašinātam standarta izmaksu modelim pirmās datu prasības (informācijas publicēšanai tīmeklī) vērtība:(*samaksa x laiks*) *x* (*n x biežums*) = (9,05 x 2) x (1 x 4) = 72,40 *euro*. Tādējādi **administratīvās izmaksas gadā ir 72,40 *euro*.** |
| 4. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2016. gadu | izmaiņas, salīdzinot ar 2016. gadu | izmaiņas, salīdzinot ar 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 | 0 |  Nav precīzi aprēķināms |  |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | 0 |  Nav precīzi aprēķināms |  |   |
| 1.2. valsts speciālais budžets |  0 | 0 |   |  |   |
| 1.3. pašvaldību budžets |  0 | 0 |   |  |   |
| 2. Budžeta izdevumi: |  0 | 0 |  Nav precīzi aprēķināms |  |   |
| 2.1. valsts pamatbudžets |  0 | 0 |  Nav precīzi aprēķināms |  |   |
| 2.2. valsts speciālais budžets |  0 | 0 |   |  |   |
| 2.3. pašvaldību budžets |  0 | 0 |   |  |   |
| 3. Finansiālā ietekme: |  0 | 0 | Nav precīzi aprēķināms |  |   |
| 3.1. valsts pamatbudžets |  0 | 0 |   |   |   |
| 3.2. speciālais budžets |  0 | 0 |   |   |   |
| 3.3. pašvaldību budžets |  0 | 0 |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 |   |   |   |
| 0 |   |   |   |
| 0 |   |   |   |
| 5. Precizēta finansiālā ietekme: | X | 0 |   |   |   |
| 5.1. valsts pamatbudžets | 0 |   |   |   |
| 5.2. speciālais budžets | 0 |   |   |   |
| 5.3. pašvaldību budžets | 0 |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta ietvaros netiek pieprasīts papildu valsts budžeta finansējumus. Lai reģistrētu valstij vai pašvaldībai piekritīgas vai piederīgas zemes vienības, Dienests sniegs maksas pakalpojumu atbilstoši Ministru kabineta 2015.gada 22.decembra noteikumos Nr.787 „Valsts zemes dienesta maksas pakalpojumu cenrādis un samaksas kārtība” noteiktajiem izcenojumiem. Saskaņā ar minēto noteikumu pielikuma 6.1.apakšpunktu un 7.punktu par nekustamā īpašuma veidošanu noteikta maksa 30,00*euro* un par kadastra datu aktualizāciju, neveicot kadastrālo uzmērīšanu, – 9,25 *euro* par vienu kadastra objektu. Ņemot vērā minēto, ja visas zemes vienības, kurām kopīpašumā esošajām domājamām daļām nav noteikta piederība vai piekritība, tiks noteiktas kā valstij vai pašvaldībai piekritīgas vai piederīgas zemes vienības, bet rezerves zemes fondā ieskaitītās un īpašuma tiesību atjaunošanai neizmantotās zemes vienības tiks noteiktas kā patstāvīgu īpašumu sastāvā valstij vai pašvaldībai piekritīgas vai piederīgas zemes vienības, tad maksimālās plānotās kopējās izmaksas sastādīs 767 956 *euro* par 20 360 rezerves zemes fondā ieskaitītām un 5 036 īpašuma tiesību atjaunošanai neizmantotām zemes vienībām – 762 360 *euro* ((20 376+5 036)\*30,00 *euro*), un 605 zemes vienībām, kuru kopīpašumā esošajām domājamām daļām nav noteikta piederība vai piekritība – 5 596 *euro* (605\*9,25 *euro*).Noteikumu projekta ietekmi uz katras valsts iestādes budžetu un pašvaldību budžetiem nav iespējams aprēķināt, jo Tieslietu ministrijas rīcībā nav informācijas, cik no rezerves zemes fondā un īpašuma tiesību atjaunošanai neizmantotām zemes vienībām, kā arī zemes vienībām, kuru kopīpašumā esošajām domājamām daļām nav noteikta piederība vai piekritība, ir valstij vai pašvaldībai piederīgas vai piekritīgas zemes vienības, par kurām būtu veicama kadastra datu reģistrācija. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts šo jomu neskar. |
| 2. | Atbildīgā institūcija | Noteikumu projekts šo jomu neskar. |
| 3. | Cita informācija | Pēc noteikumu projektā paredzētās zemes izvērtēšanas izstrādājami grozījumi normatīvajos aktos, lai noteiktu zemes piederību pēc tās izvērtēšanas. Par izstrādājamiem grozījumiem atbildīgas ir Vides aizsardzības un reģionālās attīstības lietu ministrija, Tieslietu ministrija, Satiksmes ministrija un Zemkopības ministrija. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projekta izstrādi tika informēta Latvijas Pašvaldību savienība.Informācija par noteikumu projektu tika ievietota arī Dienesta un Tieslietu ministrijas tīmekļa vietnēs. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1apakšpunktam Dienests aicināja jebkuru privātpersonu līdz 2015.gada 11.augustam līdzdarboties projekta izstrādē, rakstiski sniedzot priekšlikumus par noteikumu projektu tā izstrādes stadijā. Latvijas Pašvaldību savienība par noteikumu projektu sniedza viedokli Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” noteiktajā kārtībā. |
| 3. | Sabiedrības līdzdalības rezultāti | Priekšlikumi noteiktajā termiņā netika saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas, vietējās pašvaldības un Dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Ministru kabineta rīkojumi par zemes piekritību un pašvaldību lēmumi par zemes piekritību pašvaldībai ir pieņemti līdz Ministru kabineta rīkojuma par zemes reformas pabeigšanu izdošanai un tiks pieņemti noteikumu projektā paredzētajā laikā. Līdz ar to Tieslietu ministrijas rīcībā nav informācijas, vai turpmākai minēto Ministru kabineta rīkojumu un pašvaldības lēmumu projektu sagatavošanai tiks izmantoti tie paši cilvēkresursi, vai arī tiks piesaistīti jauni. |

Anotācijas V sadaļa – noteikumu projekts šo jomu neskar.

Iesniedzējs:

tieslietu ministrs Dzintars Rasnačs

16.03.2016. 10:37

3561

J.Mierkalne

67038681, judite.mierkalne@vzd.gov.lv